ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมประเภทท่าเรืออุตสาหกรรมร่วมดำเนินงานพ.ศ. ๒๕๕๒ อาศัยอำนาจตามความในมาตรา๒๓ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ และข้อ ๖ของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรม พ.ศ.๒๕๔๘ ออกตามความในพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการการนิคมอุตสาหกรรมแห่งประเทศไทยจึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมประเภทท่าเรืออุตสาหกรรมร่วมดำเนินงานพ.ศ. ๒๕๕๒ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้ท่าเรืออุตสาหกรรมร่วมดำเนินงาน หมายความว่าเขตอุตสาหกรรมทั่วไปหรือเขตประกอบการเสรีที่กำหนดพื้นที่ไว้สำหรับการประกอบกิจการท่าเรือเพื่อรองรับกิจการอุตสาหกรรมบริการหรือกิจการอื่น ที่เป็นประโยชน์หรือเกี่ยวเนื่องตามที่ กนอ. กำหนดพื้นที่โครงการ หมายความว่า พื้นที่ทั้งหมดที่ผู้ร่วมดำเนินงานเสนอเพื่อขอเข้าร่วมดำเนินงานจัดตั้งท่าเรืออุตสาหกรรมร่วมดำเนินงานผู้ขอร่วมดำเนินงาน หมายความว่าผู้ซึ่งมีความประสงค์จะเข้าร่วมดำเนินงานกับ กนอ. ในการจัดตั้งท่าเรืออุตสาหกรรมร่วมดำเนินงานผู้ร่วมดำเนินงาน หมายความว่า ผู้ขอร่วมดำเนินงานที่ได้รับอนุมัติและทำสัญญาร่วมดำเนินงานโครงการจัดตั้งท่าเรืออุตสาหกรรมร่วมดำเนินงานข้อ ๔ ผู้ขอร่วมดำเนินงานที่ประสงค์จะเข้าร่วมดำเนินงานกับกนอ. เพื่อจัดตั้งท่าเรืออุตสาหกรรมร่วมดำเนินงานต้องเป็นผู้จัดหาพื้นที่พร้อมทั้งลงทุนและพัฒนาโครงการให้เป็นท่าเรืออุตสาหกรรมร่วมดำเนินงานโดยผู้ขอร่วมดำเนินงานต้องเสนอข้อมูลของโครงการจัดตั้งท่าเรืออุตสาหกรรมร่วมดำเนินงานตามหลักเกณฑ์ที่กำหนดไว้ในกฎกระทรวงกำหนดหลักเกณฑ์วิธีการ และเงื่อนไข ในการจัดตั้งนิคมอุตสาหกรรมต่อ กนอ.เพื่อนำเสนอคณะกรรมการพิจารณาอนุมัติข้อ ๕ เมื่อคณะกรรมการได้อนุมัติโครงการจัดตั้งท่าเรืออุตสาหกรรมร่วมดำเนินงานแล้วผู้ขอร่วมดำเนินงานต้องทำสัญญาร่วมดำเนินงานโครงการจัดตั้งท่าเรืออุตสาหกรรมร่วมดำเนินงานกับกนอ. ตามแบบและระยะเวลาที่ กนอ. กำหนดกรณีผู้ขอร่วมดำเนินงานไม่ได้ทำสัญญาร่วมดำเนินงานภายในระยะเวลาที่กนอ. กำหนดให้ กนอ.เสนอคณะกรรมการเพื่อพิจารณาเพิกถอนการอนุมัติโครงการจัดตั้งท่าเรืออุตสาหกรรมร่วมดำเนินงานนั้นข้อ ๖ ผู้ร่วมดำเนินงานต้องจัดให้มีระบบสาธารณูปโภคสิ่งอำนวยความสะดวกและบริการอื่นตามความจำเป็นตามหลักเกณฑ์ที่กำหนดไว้ในข้อบังคับคณะกรรมการการนิคมอุตสาหกรรมแห่งประเทศไทยว่าด้วยมาตรฐานระบบสาธารณูปโภค สิ่งอำนวยความสะดวกและบริการในนิคมอุตสาหกรรมหรือตามที่คณะกรรมการกำหนด ตลอดจนการปฏิบัติตามกฎหมายอื่นที่เกี่ยวข้องด้วยถ้ามีให้ผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่นโดยต้องชำระค่าใช้จ่ายในการร่วมดำเนินงานให้แก่กนอ.รวมทั้งต้องจัดให้มีกองทุนหลักประกันเพื่อบำรุงรักษาและสร้างทดแทนระบบสาธารณูปโภคและสิ่งอำนวยความสะดวกตลอดจนวิธีใช้และจ่ายเงินกองทุนดังกล่าวตามที่คณะกรรมการกำหนดหรือให้ความเห็นชอบข้อ ๗ เมื่อผู้ร่วมดำเนินงานได้ทำสัญญาร่วมดำเนินงานโครงการจัดตั้งท่าเรืออุตสาหกรรมร่วมดำเนินงานแล้วให้ กนอ. ดำเนินการให้พื้นที่โครงการดังกล่าวเป็นนิคมอุตสาหกรรมตามหลักเกณฑ์วิธีการ และเงื่อนไขที่กฎหมายกำหนดต่อไปข้อ ๘ ให้ กนอ. มีอำนาจกำหนดค่าบริการต่าง ๆ ของผู้ร่วมดำเนินงานตามความเหมาะสมและความจำเป็นในด้านธุรกิจโดยความเห็นชอบของคณะกรรมการข้อ ๙ ในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะแล้วแต่กรณี ผู้ร่วมดำเนินงานต้องจัดให้มีหลักประกันสัญญาเป็นเงินสดหรือหนังสือค้ำประกันของธนาคารหรือสถาบันการเงินที่กนอ. เห็นชอบในอัตราที่คณะกรรมการกำหนดหรือให้ความเห็นชอบข้อ ๑๐ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติการตามข้อบังคับนี้ประกาศ ณ วันที่ ๑๕พฤษภาคม พ.ศ. ๒๕๕๒ประสาน ตันประเสริฐประธานกรรมการการนิคมอุตสาหกรรมแห่งประเทศไทยปริยานุช/ผู้จัดทำ๑๖ มิถุนายน ๒๕๕๒ศิรวัชร์/ปรับปรุง๘ มีนาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๘๑ ง/หน้า ๒๖/๙ มิถุนายน ๒๕๕๒